《游武夷》
宋代·叶枢

孤台起天半，群峰罗崔巍。
大王挺其间，玉女相因依。
上攀牛半墟，下窥鸥鹭矶。
神仙遥可接，灵草正秋肥。
念此结绸缪，岂谓赏心违。
浮云乱幽壑，明月流清辉。
白云凄以寒，游子各言归。
玄鹤向我鸣，秋风吹我衣。
愿借凌风翮，送君西北飞。

作者简介：叶枢，仙游（今属福建）人。光宗绍熙元年（一一九○）特奏名。事见清乾隆《福建通志》卷三四。